От ыйын 25

От ыйын 25 диэн Григориан халандаарыгар сыл 206-с күнэ (ордук хонуктаах сылга 207-c күнэ). Сыл бүтүө 159 күн баар.

 Бэлиэ күннэр 
  — Ууга өлүүнү сэрэтэр аан дойдутааҕы күн (Всемирный день предотвращения утоплений) (A/RES/75/273)

  — Истед кыргыһыыта ()
  — Галисия күнэ ()
  — Гуанакасте күнэ ()
  — Өрөспүүбүлүкэ күнэ
  — Конституция күнэ

  — Баһаарынай сулууспа күнэ
 :
 РФ силиэстийэлиир уорганнарын күнэ
 Өрүс полициятын күнэ  25 июля - День речной полиции 
 Владимир Высоцкайы ахтан ааһар күн

 Түбэлтэлэр 
 306 — Ол саҕана Британияҕа баар Рим сэбилэниилээх күүстэрэ бэйэлэрин хамандыырдарын Константин I аҕатын оннугар импэрээтэринэн биллэрбиттэр. Аҕата тетрарх этэ, ол аата 4 тэҥҥэ имппэрээтэрдиир дьонтон биирдэстэрэ, кэлин атыттары хотон, Улуу Константин соҕотох импэрээтэр буолбута. Резиденциятын Византий куоракка көһөрбүтэ, Константинополь диэн ааттаабыта, христианствоны импиэрийэ итэҕэлинэн оҥорбута.
 1587 — Дьоппуону түмпүт Тоётоми Хидэёси христианствоны тарҕатыыны боппут, аҕабыыттары дойду иһиттэн үүрбүт. Сотору кэминэн Дьоппуон икки үйэлээх изоляцияҕа киирбитэ.
 1593 — Франция хоруола Генрих IV протестантизмтан католицизмҥэ көспүт.
 1668 — Илин Кытайга буолбут күүстээх сир хамсааһынын түмүгэр (сыанабылынан 8,5 магнитудалаах эбит) 43 000 киһи өлбүт.
 1718 — Улуу Бүөтүр сорудаҕынан Таллиҥҥа Кадриорг диэн уораҕайы тутан саҕалаабыттар, уораҕай ыраахтааҕы кэргэнигэр Екатеринаҕа анаммыта.
 1799 — Наполеон Бонапарт аармыйата Мустафа-паша баһылыктаах Осмаан импиэрийэтин ахсаанынан баһыйар аармыйатын Абукир аттыгар үлтүрүппүт.
 1826 — Петербуурга биэс декабриһы ыйаан өлөрбүттэр: Михаил Бестужев-Рюмин, Пётр Каховскай (өрө туруу кэмигэр М. А. Милорадович генералы өлөрбүт киһи), Сергей Муравьёв-Апостол (подполковник), Павел Пестель (Соҕуруу уопсастыба салайааччыта), Кондратий Рылеев (бэйиэт).
 1837 — Лондоҥҥа электрическэй тэлэгирээби аан бастаан Уильям Кук уонна Чарльз Уитстон урбаан сыалыгар-соругар туһаммыттар.
 1908 — Дьоппуон хиимигэ Икэда Кикунаэ арыйбыт ас амтанын күүһүрдэр натрий глутаматын атыылыыр сыаллаах Адзиномото хампаанньа тэриллибит.
 1923 — Карелиятааҕы үлэ коммуната (автономнай уобалас холбоһуга) РСФСР иһинэн Карелия автономиялаах өрөспүүбүлүкэтин статуһун ылбыт.
 1930 — ССРС-ка начаалынай үөрэхтээһин булгуччулаах буолбут.
 1941 — Сунтаар сэлиэнньэтигэр призыв хамыыһыйата үлэлээбит, 1921-1923 сыллардаахха төрөөбүт 56 эр киһини аармыйаҕа сүүмэрдээбит. Бу сэриигэ барбыт бастакы хомуур этэ.
 1978 — Англияҕа бастакы "пробирка оҕото" Луиза Джой Браун төрөөбүт.
 1984 — Космонавт Светлана Савицкая дьахталлартан бастакынан аһаҕас космоска тахсыбыт.
 1986 — ССРС-ка хозрасчекка олоҕуран үлэлиир "Ыччат билимҥэ-тиэхиньикэҕэ айар кииннэрин" (ЦНТТМ) тэрийэр туһунан быһаарыыны ССКП Киин кэмитиэтэ ылбыт. Сыл аҥаарынан 1987 сыл тохсунньу 28 күнүгэр балаһыанньата бигэргэммит. Манан дойдуга "хомсомуол" приватизациятын бырассыаһа саҕаламмыт.
 2010 — Викиликс () Афганистаан сэриитин туһунан кистэлэҥ докуомуоннары бэчээттээбит. Бу АХШ устуоруйатыгар байыаннай кистэлэҥ ордук бөдөҥ бычалыйыыыта этэ.

 Төрөөбүттэр 
 1950 — Евстафий Аргунов — РФ үтүөлээх бырааһа, Амма улууһун Ытык киһитэ.

 Өлбүттэр 
 1996 — Микаэл Таривердиев — композитор, РСФСР норуодунай артыыһа (1986). Бу киһи "Вокзал для двоих" диэн киинэҕэ сүрүн дьоруой прототиибэ этэ — ойох ылаары сылдьар дьахтара массыынанан киһини дэҥнээбитин бэйэтигэр ылынан сууттана сылдьыбыта диэн сурах баар.
 1980 — Владимир Высоцкай (1938 төр.), тыйаатыр уонна киинэ артыыһа, бэйиэт, бэйэтин ырыаларын толорооччу.

Категория:От ыйын 25